- SAM
- <
- 16
- >

16
Todubumi la nigada
1 Mwa Guyau! Bukukolaigu. Adubumaim wala kidamwa gala basilagi.
2 Aluki Guyau kawagu, “Yoku ulo Guyau,m Guyau…Guyau: Kugisi Sam 8.1 kala katumiki.
e komwaidona vavagi bwaina avaka avaka laiyosi leimaisi metoya baisa yoku.”
3 Guyau la tomota tokimadagi, matausina saina bwainigaga.
O kidamwa basikaili matausina.
Baisa bivigaki ulo mwasawa sainela.
4 Availa availa matausina isakaulasi bilokaiasi yaubada ituwoli ituwoli,
e matausina goli ibudobodasi bidubadu vavagi mwau.
Yeigu gala batoulala deli matausina tutala bigabwaisi si lula,
e gala batapwaroru baisa si yaubada minasina.
5 Mwa Guyau! Nanogu kammwaleta wala yoku,
e yoku kusisakaigu vavagi komwaidona avaka bibodaigu.
Adubumaim wala kidamwa bukuyamataigu lagaila e tuta gala biwokuva.
6 Bobwailila makwaisina avaka lokusakaigu saina kabokatubau.
Saina bwaina goli vavagi makwaisina.
7 Aiyakawoli Guyau paila iuvakadaigu,
e wa bogi nanogu kala mimilakatila iyoluluwaiyaigu.
8 Tuta komwaidona alumkoli Guyau isikailigu.
Matauna isividulaigu, e gala gagabila avaka bimotitanaigu. 16.8-11 VA 2.25-28
9 Mauula anokagutoki e imwamwasila nanogu,
e agu lumkola bwaina sainela, gala avaka gagabila biyogagaigu.
10 Paila yoku kukolaigu metoya kaliga kala peula.
Yoku goli gala bukutugwalaigu, yeigu tombwailim goli, kidamwaga bala mapilana Tuma.n Kugisi Sam 6.5. 16.10 VA 13.35
11 Bogwa bukuvitulokaigu keda makadana kedala momova.
Yoku kusikailigu mauula nanogu imwamwasila sainela,
e mapaila alumkoli mwasawa, mwasawa gala biwokuva, bikanigaga.

- SAM
- <
- 16
- >

m 16:2 Guyau…Guyau: Kugisi Sam 8.1 kala katumiki.

16:8 16.8-11 VA 2.25-28

n 16:10 Kugisi Sam 6.5.

16:10 16.10 VA 13.35

© 1984 PNGBS